# Acrodipsas illidgei

Acrodipsas illidgei és una espècie de lepidòpter papilionoïdeu de la família dels licènids (Lycaenidae).

## Descripció

L'eruga és de color blanc, mentre que la crisàlide és blava i d'1 cm de llarg. Els adults són de color marró, tot i que les femelles tenen clapes de color blau iridescent a la part superior de les ales, les tonalitats del qual varien segons l'angle de visió. L'abdomen d'ambdós sexes és de color lleonat amb petites taques fosques. L'envergadura alar és, si fa no fa, de 2 cm.

## Reproducció

Les femelles ponen llurs ous (de color blanc, de 0,7 mm de diàmetre i amb forma de mandarina) en grups petits de fins a dues dotzenes en els troncs i branques d'arbres de manglars que tinguin colònies de formigues del gènere Crematogaster. Les formigues s'enduen les larves acabades de descloure al seu niu i, una vegada allà, s'alimenten d'una substància dolça excretada per les larves de les papallones. Les larves, en canvi, es nodreixen de formigues que encara no han completat el seu desenvolupament. Finalment, les papallones esdevenen adultes amb una capa d'escates suaus que les protegiran dels atacs de les formigues adultes en el moment de sortir del formiguer.

## Distribució geogràfica

Es troba tan sols a sis indrets d'Austràlia: Mary River Heads, Beaver Rock i Maaroom a la regió del riu Mary; Redland Bay i Point Halloran a la regió de Moreton Bay (Queensland), i Brunswick Heads a Nova Gal·les del Sud.

## Referències

* ↑ uBio (anglès)
* ↑ The Taxonomicon (anglès)
* ↑ Herbison-Evans, Don i Stella Crossley. Macleay Museum at University of Sydney Arxivat 2015-05-18 a Wayback Machine. (anglès)
* ↑ Queensland Museum Arxivat 2007-08-29 a Wayback Machine. (anglès)
* ↑ Beale, J.P. i M.P. Zalucki. "Status and distribution of Acrodipsas illidgei (Waterhouse and Lyell) (Lepidoptera: Lycaenidae) at Redland Bay, southeastern Queensland, and new plant-association record." Journal of the Australian Entomological Society 34.2 (1995): 163-168.

## Bibliografia

* Baillie, J. i Groombridge, B., 1996. 1996 IUCN Red List of Threatened Animals. IUCN, Gland, Suïssa.
* Beale, J.P., 1998. Temporal and spatial distribution of the rare, myrmecophagous Illidge's ant-blue butterfly, Acrodipsas illidgei (Lycaenidae). Journal of the Lepidoptera Society 52: 139–150.
* Braby, M. F., 2004: Complete field Guide to Butterflies of Australia. Melbourne, CSIRO. 352 pàgines.
* Common, I.F.B. & Waterhouse, D.F., 1981. Butterflies of Australia. Sydney: Angus & Robertson xiv 682 pp. 49 pls (429).
* Dunn, K.L. & Dunn, L.E., 1991. Review of Australian Butterflies: distribution, life history and taxonomy. Family Lycaenidae. Melbourne: K. & L. Dunn Vol. 3 336–512 pp. (339).
* Groombridge, B. (ed.), 1994. 1994 IUCN Red List of Threatened Animals. IUCN, Gland, Suïssa.
* Kerr, J.F.R., Macqueen, J. & Sands, D.P., 1968. The specific status of Pseudodipsas illidgei Waterhouse and Lyell stat. n. (Lepidoptera: Lycaenidae). Journal of the Australian Entomological Society 7: 28 (28).
* Miller, C.G. & Edwards, E.D., 1978. A new species of Pseudodipsas C. & R. Felder (Lepidoptera: Lycaenidae) from northern New South Wales. Australian Entomological Magazine 5(3): 45–50 (46).
* Samson, P.R., 1989. Morphology and biology of Acrodipsas illidgei (Waterhouse and Lyell), a myrmecophagous lycaenid (Lepidoptera: Lycaenidae: Theclinae). Journal of the Australian Entomological Society 28: 161–168.
* Samson, P.R., 1999. Illidge's Ant-blue, Acrodipsas illidgei (Lycaenidae). pp. 239–246 in Kitching, R.L., Scheermeyer, E., Jones, R.L. & Pierce, N.E. (eds). Biology of Australian Butterflies. Collingwood : CSIRO Publishing xvi 395 pp.
* Sands, D.P.A., 1980. A new genus, Acrodipsas, for a group of Lycaenidae (Lepidoptera) previously referred to Pseudodipsas C. & R. Felder, with descriptions of two new species from northern Queensland. Journal of the Australian Entomological Society 18(3): 251–265 (256).
* Smales, M. & Ledward, C.P., 1942. Notes on the life-histories of some lycaenid butterflies—Part I. Queensland Naturalist 12(1): 14–18 (15).

## Enllaços externs

* Comparative Toxicogenomics Database (anglès)
* CSIRO (anglès)
* Biology of Australian butterflies (anglès)
* Molecular phylogeny and evolutionary biology of Acrodipsas (Lepidoptera: Lycaenidae) (anglès)